На основу члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14 и 103/15), члана 8. Закона о буџету Републике Србије за 2016. годину („Службени гласник РС”, број 103/15) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14),

Влада доноси

**УРЕДБУ**

**о расподели подстицаја у пољопривреди и руралном развоју у 2016. години**

Члан 1.

Овом уредбом прописује се за буџетску 2016. годину обим средстава, врсте и максимални износи по врсти подстицаја у пољопривреди и руралном развоју (у даљем тексту: подстицаји), у складу са Законом о подстицајима у пољопривреди и руралном развоју и Законом о буџету Републике Србије за 2016. годину.

Члан 2.

Законом о буџету Републике Србије за 2016. годину у Разделу 23, Министарство пољопривреде и заштите животне средине, Глава 23.1 Фонд за подстицање развоја пољопривредне производње у Републици, Програм 0103 Подстицаји у пољопривреди и руралном развоју, Функција 420 Пољопривреда, шумарство, лов и риболов, Програмска активност/пројекат 0005 Кредитна подршка у пољопривреди, Економска класификација 451 – Субвенције јавним нефинансијским предузећима и организацијама утврђена су средства у износу од 800.000.000 динара, која се распоређују у складу са овом уредбом.

Законом о буџету Републике Србије за 2016. годину у Разделу 23, Министарство пољопривреде и заштите животне средине, Глава 23.10 Управа за аграрна плаћања, Програм 0103 Подстицаји у пољопривреди и руралном развоју, Функција 420 Пољопривреда, шумарство, лов и риболов, Програмска активност/пројекат 0001 Директна плаћања, Eкономска класификација 451 – Субвенције јавним нефинансијским предузећима и организацијама утврђена су средства у износу од 20.430.670.000 динара, која се распоређују у складу са овом уредбом.

Законом о буџету Републике Србије за 2016. годину у Разделу 23, Министарство пољопривреде и заштите животне средине, Глава 23.10 Управа за аграрна плаћања, Програм 0103 Подстицаји у пољопривреди и руралном развоју, Функција 420 Пољопривреда, шумарство, лов и риболов, Програмска активност/пројекат 0002 Мере руралног развоја, Eкономска класификација 451 – Субвенције јавним нефинансијским предузећима и организацијама утврђена су укупна средства у износу од 2.896.950.000 динара, од чега 2.296.950.000 динара буџетских средстава и 600.000.000 динара средстава финансијске помоћи Европске уније за финансирање ИПАРД мера. Буџетска средства у износу од 2.296.950.000 динара распоређују се у складу са овом уредбом док се средства финансијске помоћи Европске уније за финансирање ИПАРД мера у износу од 600.000.000 расподељују путем конкурса, у складу са посебним актом – ИПАРД Програмoм.

Законом о буџету Републике Србије за 2016. годину у Разделу 23, Министарство пољопривреде и заштите животне средине, Глава 23.10 Управа за аграрна плаћања, Програм 0103 Подстицаји у пољопривреди и руралном развоју, Функција 420 Пољопривреда, шумарство, лов и риболов, Програмска активност/пројекат 0006 Посебни подстицаји, Eкономска класификација 451 – Субвенције јавним нефинансијским предузећима и организацијама утврђена су средства у износу од 233.000.000 динара, која се распоређују у складу са овом уредбом.

Законом о буџету Републике Србије за 2016. годину у Разделу 23, Министарство пољопривреде и заштите животне средине, Глава 23.10 Управа за аграрна плаћања, Програм 0103 Подстицаји у пољопривреди и руралном развоју, Функција 420 Пољопривреда, шумарство, лов и риболов, Програмска активност/пројекат 4002 Подршка приватном сектору за воће, јагодичасто и бобичасто воће у јужној Србији, Eкономска класификација 451 – Субвенције јавним нефинансијским предузећима и организацијама утврђена су укупна средства у износу од 110.001.000 динара, од чега 66.000.000 динара буџетских средстава и 44.001.000 динара средстава донације Владе Краљевине Данске за спровођење Програма подршке приватном сектору за воће, јагодичасто и бобичасто воће у јужној Србији. Буџетска средства у износу од 66.000.000 динара се распоређују у складу са овом уредбом.

Члан 3.

У оквиру средстава прописаних чланом 2. став 1. ове уредбе износ од 200.000.000 динара расподељује се за неизмирене обавезe по основу кредитне подршке.

У оквиру средстава прописаних чланом 2. став 2. ове уредбе износ од 3.462.000.000 динара расподељује се за неизмирене обавезe по основу директних плаћања, која се односе на: премију за млеко; oснoвнe пoдстицaje зa биљну прoизвoдњу; регресе за гориво и ђубриво; рeгрeс зa прeмиjу oсигурaњa зa усeвe, плoдoвe, вишeгoдишњe зaсaдe, рaсaдникe и живoтињe; подстицаје за генетско унапређење квалитетних приплодних млечних крава, квалитетних приплодних товних крава, квалитетних приплодних оваца и коза, квалитетних приплодних крмача, родитељских кокошака тешког типа, родитељских кокошака лаког типа, родитељских ћурки, квалитетних приплодних матица рибе шарана и квалитетних приплодних матица рибе пастрмке; тов јунади, тов јагњади, тoв jaрaди и тов свиња; краве дојиље; кошнице пчела; производњу конзумне рибе; реализацију подстицаја по решењима судских пресуда.

У оквиру средстава прописаних чланом 2. став 3. ове уредбе износ од 457.650.000 динара расподељује се за неизмирене обавезe по основу мера руралног развоја, које се односе на: подизање нових вишегодишњих засада воћака, винове лозе и хмеља; подршку за унапређење примарне пољопривредне производње; подршку унапређењу квалитета вина и ракије; контролне маркице за пољопривредно-прехрамбене производе и вино; набавку опреме у сектору меса, млека, воћа, поврћа и грожђа; органску производњу; очување биљних и животињских генетичких ресурса; унапређење економских активности на селу кроз подршку непољопривредним активностима; економске активности у смислу додавања вредности пољопривредним производима, као и увођење и сертификацију система безбедности и квалитета хране, органских производа и производа са ознаком географског порекла; реализацију субвенција по решењима судских пресуда.

У оквиру средстава прописаних чланом 2. став 4. ове уредбе износ од 350.000 динара расподељује се за неизмирене обавезe по основу посебних подстицаја, које се односе на: подстицаје за спровођење научно истраживачких, развојних и иновативних пројеката кроз мере и акције подршке промотивним активностима у пољопривреди; реализацију субвенција по решењима судских пресуда.

У оквиру средстава прописаних чланом 2. став 5. ове уредбе износ од 66.000.000 динара расподељује се за неизмирене обавезe по основу Програма подршке приватном сектору за воће, јагодичасто и бобичасто воће у јужној Србији – донација Владе Краљевине Данске.

Члан 4.

Средства из члана 2. ове уредбе распоређују се за следеће програмске активности/пројекте:

1) директна плаћања;

2) мере руралног развоја;

3) кредитну подршку у пољопривреди;

4) посебне подстицаје.

Члан 5.

Обим средстава за директна плаћања износи 16.968.670.000 динара.

Средства из става 1. овог члана расподељују се у одговарајућим укупним износима, и то за следеће врсте подстицаја:

1) премију за млеко у износу од 3.400.000.000 динара;

2) основне подстицаје за биљну производњу у износу од 3.525.694.000 динара;

3) подстицаје за квалитетне приплодне млечне краве, квалитетне приплодне товне краве, квалитетне приплодне крмаче, квалитетне приплодне овце и козе, родитељске кокошке тешког типа, родитељске кокошке лаког типа, родитељске ћурке, квалитетне приплодне матице рибе шарана и квалитетне приплодне матице рибе пастрмке, у износу од 5.248.782.000 динара;

4) подстицаје за тов јунади, тов јагњади, тов јаради и тов свиња у износу од 900.000.000 динара;

5) подстицаје за краве дојиље у износу од 20.000.000 динара;

6) подстицаје за кошнице пчела у износу од 320.000.000 динара;

7) подстицаје за производњу конзумне рибе у износу од 28.000.000 динара;

8) регрес за ђубриво у износу од 3.525.694.000 динара;

9) регрес за трошкове складиштења у јавним складиштима у износу од 500.000 динара.

Члан 6.

Директна плаћања, у зависности од врсте подстицаја из члана 5. став 2. ове уредбе исплаћују се у одговарајућим максималним износима, и то за:

1) премију за млеко у износу од седам динара по литру млека;

2) основне подстицаје за биљну производњу у износу од 2.000 динара по хектару;

3) подстицаје за квалитетне приплодне млечне краве у износу од 25.000 динара по грлу;

4) подстицаји за квалитетне приплодне товне краве у износу од 25.000 динара по грлу;

5) подстицаје за квалитетне приплодне овце и козе у износу од 7.000 динара по грлу;

6) подстицаје за квалитетне приплодне крмаче у износу од 7.000 динара по грлу;

7) подстицаје за родитељске кокошке тешког типа у износу од 60 динара по грлу;

8) подстицаје за родитељске кокошке лаког типа у износу од 100 динара по грлу;

9) подстицаје за родитељске ћурке у износу од 300 динара по грлу;

10) подстицаје за квалитетне приплодне матице рибе шарана у износу од 500 динара по грлу;

11) подстицаје за квалитетне приплодне матице рибе пастрмке у износу од 300 динара по грлу;

12) подстицаје за тов јунади у износу од 10.000 динара по грлу у тову;

13) подстицаје за тов јагњади у износу од 2.000 динара по грлу у тову;

14) подстицаје за тов јаради у износу од 2.000 динара по грлу у тову;

15) подстицаје за тов свиња у износу од 1.000 динара по грлу у тову;

16) подстицаје за краве дојиље у износу од 20.000 динара по грлу;

17) подстицаје за кошнице пчела у износу од 600 динара по кошници;

18) подстицаје за производњу конзумне рибе у износу од 10 динара по килограму произведене рибе;

19) регрес за ђубриво у износу од 2.000 динара по хектару;

20) регрес за трошкове складиштења у јавним складиштима у износу од 40 % трошкова складиштења.

Члан 7.

Директна плаћања из члана 5. став 2. ове уредбе исплаћују се из средстава прописаних чланом 2. став 2. ове уредбе.

Члан 8.

Обим средстава за подстицаје за мере руралног развоја износи 1.839.300.000 динара.

Средства из става 1. овог члана расподељују се у одговарајућим укупним износима, и то за мере руралног развоја које обухватају подршку програмима који се односе на:

1) инвестиције у пољопривреди за унапређење конкурентности и достизање стандарда квалитета у износу од 1.206.600.000 динара, и то за:

(1) инвестиције у пољопривредну производњу у износу од 664.100.000 динара, од чега за:

– подстицање подизања нових вишегодишњих засада воћака, винове лозе и хмеља у износу од 150.000.000 динара,

– подршку за унапређење примарне пољопривредне производње у износу од 514.100.000 динара;

(2) инвестиције у прераду пољопривредних производа и маркетинг у износу од 92.500.000 динара, од чега за:

– подршку унапређења квалитета вина и ракије у износу од 2.000.000 динара,

– контролне маркице за пољопривредно-прехрамбене производе и евиденционе маркице за вино у износу од 500.000 динара,

– набавку опреме у сектору меса, млека, воћа, поврћа и грожђа у износу од 90.000.000 динара;

(3) регреси за премију осигурања за усеве, плодове, вишегодишње засаде, расаднике и животиње у износу од 450.000.000 динара;

2) подстицаје за одрживи рурални развој у износу од 150.000.000 динара, и то за:

(1) органску производњу у износу од 92.000.000 динара,

(2) очување биљних и животињских генетичких ресурса у износу од 58.000.000 динара, од чега за очување биљних генетичких ресурса у износу од 5.000.000 динара, а за очување животињских генетичких ресурса у износу од 53.000.000 динара;

3) подстицаје за унапређење руралне економије у укупном износу од 35.000.000 динара, и то за:

(1) унапређење економских активности на селу кроз подршку непољопривредним активностима у износу од 15.000.000 динара,

(2) економске активности у смислу додавања вредности пољопривредним производима, као и увођење и сертификацију система безбедности и квалитета хране, органских производа и производа са ознаком географског порекла у износу од 10.000.000 динара,

(3) унапређење обука у области руралног развоја у износу од 10.000.000 динара;

4) подстицаје за подршку саветодавним и стручним пословима у пољопривреди у укупном износу од 347.700.000 динара;

5) средства учешћа у финансирању ИПАРД мера у износу од 100.000.000 динара.

Члан 9.

Подстицаји из члана 8. став 2. тачка 1) подтач. (1) и (2), тач. 2) и 3) подтач. (1) и (2) ове уредбе исплаћују се у максималном износу од 40% од вредности поједине врсте мере руралног развоја, односно у максималном износу од 55% од вредности поједине врсте мере руралног развоја у подручју са отежаним условима рада у пољопривреди, осим подстицаја из члана 8. став 2. тачка 1) подтач. (1) и (2) који се исплаћују у максималном износу од 50% укупне вредности те мере, и то кориснику подстицаја који је овлашћени корисник ознаке географског порекла, односно географске ознаке порекла у складу са прописима којима се уређују ознаке географског порекла, односно географске ознаке порекла производа, као и кориснику подстицаја који има сертификовану органску биљну, односно сертификовану органску животињску производњу, односно у максималном износу од 65% од вредности те мере руралног развоја у подручју са отежаним условима рада у пољопривреди.

Подстицаји из члана 8. став 2. тачка 1) подтачка (3) ове уредбе исплаћују се у максималном износу од 40% плаћене премије осигурања, односно у максималном износу од 45% плаћене премије осигурања у подручју са отежаним условима рада у пољопривреди.

Подстицаји из члана 8. став 2. тачка 3) подтачка (3) и тачка 4) ове уредбе исплаћују се у максималном износу од 100% од вредности поједине врсте мере руралног развоја.

Подстицаји из члана 8. став 2. тачка 5) ове уредбе исплаћују се у максималном износу дефинисаним Секторским споразумом између Владе Републике Србије и Европске комисије.

Члан 10.

Подстицаји за мере руралног развоја из члана 8. став 2. ове уредбе исплаћују се из средстава прописаних чланом 2. став 3. ове уредбе.

Члан 11.

Обим средстава за кредитну подршку у пољопривреди износи 600.000.000 динара.

Члан 12.

Подстицаји за кредитну подршку у пољопривреди из члана 11. ове уредбе исплаћују се из средстава прописаних чланом 2. став 1. ове уредбе.

Члан 13.

Обим средстава за посебне подстицаје износи 232.650.000 динара.

Средства из става 1. овог члана расподељују се у одговарајућим укупним износима, и то за следеће посебне подстицаје:

1) подстицаје за спровођење одгајивачких програма, ради остваривања одгајивачких циљева у сточарству у износу од 130.000.000 динара;

2) подстицаје за спровођење научноистраживачких, развојних и иновативних пројеката у пољопривреди у износу од 80.000.000 динара, и то за:

(1) мере и акције у пољопривреди у износу од 10.000.000 динара,

(2) унапређење стручног знања и сталног усавршавања људских капацитета у износу од 70.000.000 динара;

3) подстицаје за производњу садног материјала и сертификацију и клонску селекцију, у износу од 22.650.000 динара.

Члан 14.

Посебни подстицаји из члана 13. став 2. ове уредбе исплаћују се из средстава прописаних чланом 2. став 4. ове уредбе.

Члан 15.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-737/2016-1

У Београду, 30. јануара 2016. године

**Влада**

Председник,

**Александар Вучић,** с.р.